బసవరాజ్ పాటిల్ అత్తూర్

బసవరాజ్ పాటిల్ అత్తూర్ కర్ణాటక రాష్ట్రానికి చెందిన రాజకీయ నాయకుడు. ఆయన కర్ణాటక శాసనసభకు బసవకల్యాణ్ శాసనసభ నియోజకవర్గం నుండి నాలుగుసార్లు ఎమ్మెల్యేగా ఎన్నికై 1989 ఫిబ్రవరి 16 నుండి 1986 జూన్ 29 వరకు చిన్న నీటిపారుదల శాఖ మంత్రిగా పని చేశాడు. 
రాజకీయ జీవితం
బసవరాజ్ పాటిల్ అత్తూర్ జనతా పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి    1985 శాసనసభ ఎన్నికలలో బసవకల్యాణ్ నియోజకవర్గం నుండి జేపీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి మారుతిరావు ములేపై 6605 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన 1989 శాసనసభ ఎన్నికలలో జనతాదళ్ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి మారుతిరావు ములేపై 2699  ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికై 1989 ఫిబ్రవరి 16 నుండి 1986 జూన్ 29 వరకు చిన్న నీటిపారుదల శాఖ మంత్రిగా పని చేశాడు.  

బసవరాజ్ పాటిల్ అత్తూర్ 1994 శాసనసభ ఎన్నికలలో బసవకల్యాణ్ నియోజకవర్గం నుండి జేడి అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి ములే మారుతీరావు గోవిందరావుపై 6429 ఓట్ల మెజారిటీతో గెలిచి మూడోసారి ఎమ్మెల్యేగా ఎన్నికయ్యాడు. ఆయన 1999 శాసనసభ ఎన్నికలలో జనతాదళ్ (యునైటెడ్) అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి ములే మారుతీరావు గోవిందరావు చేతిలో 19164 ఓట్ల తేడాతో ఓడిపోయాడు.  

బసవరాజ్ పాటిల్ అత్తూర్ 2004 శాసనసభ ఎన్నికలలో బసవకల్యాణ్ నియోజకవర్గం నుండి స్వతంత్ర అభ్యర్థిగా పోటీ చేసి తన సమీప ప్రత్యర్థి జేడీఎస్ అభ్యర్థి మల్లికార్జున్ సిద్దరామప్ప ఖుబా చేతిలో 7425 ఓట్ల తేడాతో ఓడిపోయాడు. ఆయన ఆ తరువాత భారతీయ జనతా పార్టీలో చేరి 2008 శాసనసభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి ఎంజి ములేపై 7938 ఓట్ల మెజారిటీతో గెలిచి నాల్గొవసారి ఎమ్మెల్యేగా ఎన్నికయ్యాడు. 

మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు